Diari Oficial de la Generalitat Valenciana


Sumari del DOGV 6381, del 21-10-2010 (2010/10892)

Notificació de la sentència dictada en el judici ordinari número 1281/2008.
---------------------------------------------------------------------------

### Dades del document

Número de DOGV
:   6381

Data del DOGV
:   21-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/10194


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el judici ordinari número 1281/2008. [2010/10150]  
Judici ordinari 001281/2008  
Part demandant: Manuel Luis de la Llave Costell.  
Part demandada: Neczasan, SL, i Jesús Fuster Matosas.  
Sobre: mesures cautelars.   
En el judici a què es fa referència s'ha dictat la sentència que té l'encapçalament i la dispositiva següents:  
«Jutjat de Primera Instància número 10 de València.  
Judici ordinari número 1281/2008  
Sentència número 240/2009  
València, 11 de desembre de 2009  
Juan Carlos Artero Mora, magistrat titular del Jutjat de Primera Instància número 10 de València, he vist aquestes actuacions de judici ordinari, seguides en aquest Jutjat amb el número 1281/2008, promogudes per Manuel Luis de la Llave Costell, representat per la procuradora Pilar Palop Folgado i defensat per ell mateix, contra Neczasan, SL, que va comparéixer i va contestar la demanda, però posteriorment va cessar en la seua representació i defensa tècnica, i Jesús Fuster Matosas, declarat en rebel·lia, sobre la resolució de contracte de compravenda i reclamació d'una quantitat.  
Dispositiva   
Estime la demanda interposada per Manuel Luis de la Llave Costell contra Neczasan, SL, i Jesús Fuster Matosas, i realitze els pronunciaments següents:   
1. Contra l'entitat Neczasan, SL:   
a) Declare legítimament resolt, amb efectes des del requeriment intimatori de 30 juny 2008, el contracte de compravenda de data 9 maig 2005, el seu complement de 13 febrer 2006 i el de subrogació de 29 novembre 2006 quant al demandant, de la parcel·la número 2912 de la urbanització El Regalón, de Llíria, i de l'habitatge edificat sobre aquesta, amb el cessament de qualsevol obligació del demandant derivada del contracte resolt.  
b) Condemne la demandada esmentada a pagar a l'actor la quantitat de quaranta-cinc mil quinze euros i huitanta-un cèntims (45.015,81 euros).  
c) Condemne la demandada a pagar l'interés legal calculat sobre l'anterior quantitat, a més dels interessos processals aplicables des de la data d'aquesta sentència.  
2. Contra Jesús Fuster Matosas:   
Declare la subsistència i aplicabilitat del dret de garantia pactat el 10 de novembre de 2006 respecte de la devolució dels quaranta-cinc mil quinze euros i huitanta-un cèntims (45.015,81 euros), garantia que operarà amb caràcter subsidiari respecte de l'obligació primària de devolució per part de l'entitat Neczasan, SL, i més el 5% d'interés calculat des de la data de cada un dels pagaments parcials efectuats en el seu moment a compte del preu, a més dels interessos processals aplicables des de la data d'aquesta sentència.   
3. Condemne els demandats a pagar les costes processals causades a la part actora.   
Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació, que cal preparar dins del termini de cinc dies des que es notifique, presentant davant d'aquest Jutjat un escrit on s'esmente la resolució impugnada i on es manifeste la voluntat de recórrer-hi, i amb la indicació dels pronunciaments que s'impugnen.  
El recurs no s'admetrà si en preparar-lo la part no acredita haver consignat a l'entitat Banesto i en el compte de dipòsits i consignacions obert en nom d'aquest Jutjat, amb referència a aquest procediment, la quantitat de cinquanta (50) euros, en concepte de dipòsit per a recórrer, de conformitat amb la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre).  
Que el secretari expedisca una testimoniança d'aquesta resolució, que s'unirà a les actuacions que l'han motivada, i porteu-ne l'original al llibre de sentències d'aquest Jutjat.  
Aquesta és la meua sentència, que pronuncie, mane i firme».  
Atés que es desconeix el domicili o la residència actuals de la mercantil demandada, mitjançant la resolució del dia de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència a la demandada Neczasan, SL.  
València, 18 de juny de 2010.- El secretari judicial: Julio Giráldez Blanco.